95 



avhandlinger saavel som hans aktstykkesamlinger gir dog altid 

 forskeren en god hjælp; de er med sit fyldige apparat av hen- 

 visninger en ypperlig veileder i kildenes labyrint, der er som 

 oftest saare meget at lære av dem. 



Overhovedet var professor Nielsen ikke bare samler og ut- 

 giver, lian var ogsaa i stor stil bearbeider av det vidtløftige 

 stof han samlet ind, og han hadde ogsaa i denne henseende 

 flere gode betingelser: en ypperlig hukommelse, som sikkert 

 bevarte det engang tilegnede, en ganske enestaaende arbeidskraft 

 og en arbeidslyst som selv de sværeste opgaver bare fristet, 

 en ikke ringe grad av sund virkelighetssans og en livlig kom- 

 binationsevne; derimot laa den filosofiske side av historien ham 

 fjern, den abstrakte tænkning var ikke hans sak, og selv hans 

 skarpsyn og hans kritiske evne stod ingenlunde paa høide med 

 hans øvrige fortræffelige egenskaper som historiker. Det er 

 sandt at personlige sympatier og stemninger, konventionelle 

 synsmaater og politisk opfatning undertiden har virket uheldig 

 ind paa hans dommer, og det maa likeledes indrømmes at frem- 

 stillingsevnen ikke var hans sterkeste side; hans avhandlinger 

 lider ikke sjelden av skjødesløs sprogbehandling, stoflig over- 

 læsselse og mangelfuld komposition; ogsaa i denne henseende 

 er der dog en tydelig utvikling at spore hos ham; han har 

 i den senere del av sit liv utgit arbeider som indtar en smuk 

 plads ogsaa i vor historieskrivning. Jeg kan foruten de før- 

 nævnte verker om lensgreve Wedel-Jarlsberg og „Norge i 1814" 

 peke paa hans fremstilling i 4de bind av den nye Norgeshistorie 

 av tidsrummet fra reformationen til enevældet, den lille bok 

 „Af Norges Historie", et forsøk paa i 10 populære forelæsninger 

 at trække op hovedlinjene i vort folks utvikling fra de ældste 

 tider indtil nutiden, og ikke mindst „ Norge i 1905", som dog 

 nærmest maa henregnes til memoirelitteraturen. Man vil ikke 

 kunne læse disse verker og sammenligne dem med forfatterens 

 arbeide fra tidligere aar uten at lægge merke til de betydelige 

 fremskridt i sprog, fremstilling og opfatning. 



Rent litterært set staar dog flere av Yngv. Nielsens memoirer 

 over hans øvrige forfatterskap. Bøker som „Den gamle Gaard" 



